ผมมีอะไรกับแฟนไปเมื่อวันที่ 22 ไม่ได้หลั่งในแต่กินยาคุมฉุกเฉินเพื่อป้องกันเอาไว้ ตอนนี้เข้าวันที่ 26 แล้วแต่นางยังไม่มีประจำเดือนอยากทราบว่ามีโอกาศที่จะท้องไหมครับ???
สวัสดีค่ะ การใช้ยาคุมฉุกเฉินเพื่อป้องกันการตั้งครรภ์นั้น ไม่สามารถป้องกันการตั้งครรภ์ได้ 100% ค่ะ และต้องใช้ภายใน 72 ชั่วโมงหลังการมีเพศสัมพันธ์ กินให้ครบและตรงเวลาตามข้างฉลากกำหนดโดยหลังการใช้ยา อาจจะมีผลข้างเคียงเช่น มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นประจำเดือนที่มาคลาดเคลื่อน อาจจะเกิดจากการใช้ยาคุมฉุกเฉิน หรืออาจจะเกิดจากการตั้งครรภ์ก็ได้เช่นกัน ในกรณีนี้อาจจะซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามกำหนด ควรไปยืนยันผลที่รพ.และหาสาเหตุต่อไป